Osnovna škola Bartula Kašića Zadar

Bribirski prilaz 2

Zadar

14. travnja, 2020.

**KATOLIČKI VJERONAUK U OSNOVNOJ ŠKOLI**(razredna i predmetna nastava)

**Vrednovanje i ocjenjivanje**

Za vrednovanje rada u predmetu Katoličkog vjeronauka u razrednoj i predmetnoj nastavi vrednuje se znanje, stvaralačko izražavanje i kultura komuniciranja brojčano i opisno.

Znanje će se vrednovati po potrebi pojednog učenika kroz izradu i rješavanje kompleksnijih zadataka (umna mapa, crtež, kviz, plakat, sastavak, ppt, strip).

**Opisno:**

Stvaralačko izražavanje vrednuje kroz samostalni stvaralački rad (strip, crtež, sastavak, esej, ppt ,plakat, umna mapa).

- Izrazite sposobnosti za likovno izražavanje

 - Izrazito kreativan

 - Kod učenika se otkriva sposobnost zamišljanja, asociranja i logičkoga povezivanja sadržaja

 - Ima lijep pismeni izričaj

Površan je i ne ulaže dovoljno truda u stvaralačkom izražavanju

Kultura međusobnog komuniciranja ocjenjuje odnos učenika prema radu, komunikaciji u virtualnoj učionici u odnosu prema vjeroučitelju i drugim vjeroučenicima.

- Kod učenika se opaža spremnost življenja po vjeri

 - Vrlo lijepo surađuje s vjeroučenicima i vjeroučiteljem u virtualnoj učionici.

- Poštuje dogovorene termine koji su određeni za predaju radnih zadataka

- Poštuje dogovorene vrijednosti i pravila ponašanja u virtualnoj učionici

 - Otvoren za suradnju

 - Učenika treba poticati na pozitivan odnos prema radu i zalaganju u virtualnoj učionici.

U nastavi prate se sljedeće aktivnosti učenika: **redovito rješavanje školske zadaće i vježbi, izrada/rješavanje kompleksijih zadataka (umna mapa, crtež, kviz, plakat, ppt, sastavak, strip).**

**Redovito rješavanje školske zadaće i vježbi** podrazumijeva da su svi zadatci koje je vjeroučitelj/ica zadao/la riješeni i poslani vjeroučitelju/ici na uvid putem e-mala ili nekog drugog sredstva komunikacije (koje je škola odabrala) u zadanom vremenskom okviru. Učenici koji redovito izvršavaju svoje školske zadaće bit će ocijenjeni s izvrsnom ocjenom iz stvaralačkog izražavanja i kulture komunikacije, a ostali učenici će proporcionalno svojem radu biti ocijenjeni ocjenama vrlo dobra, dobar, dovoljan i nedovoljan.

- učenik/ca na vrijeme( unutar zadanog roka) izvršava zadane zadatke, učenik/ca je aktivan/na u sustavu Yammer, traži od nastavnika dodatnu literaturu, postavlja pitanja i potiče svoje daljnje aktivnosti u predmetu ili nastavnoj cjelini

- učenik/ca samostalno rješava zadane zadatke (očito je da se služi dostupnim izvorima ali ne prepisuje iz tuđih radova); korištenje Wikipedije nije poželjno

- učenik/ca ispunjava sve tražene zadatke (odgovara na sve zadane zadatke, a ne djelomično) točno, potpuno i na vrijeme

- uspješno izrađuje zadani zadatak (digitalni plakat, digitalni letak, prezentaciju, referat, sastavak, umnu mapu, strip)

- završni rad- učenik/ca mora napraviti istraživački rad na odabranu temu koji će sadržavati samo bitne informacije vezane za temu, vizualne elemente, popis literature i linkova koji su korišteni u radu

- kašnjenje pri predaji zadaće (3 kašnjenja – ulazi u ocjenu za trenutni mjesec rada)

- zadaća nije predana (ulazi u ocjenu za trenutni mjesec rada)

- zadaće moraju biti napisane u bilježnicu iz vjeronauka

Zaključna ocjena izvodit će se iz dosadašnjih ocjena i rada dobivenih u redovitoj nastavi plus ocjene i rad iz nastave na daljinu.

Zaključna ocjena ne proizlazi nužno iz aritmetičke sredine pojedinačnih ocjena prikupljenih vrednovanjem.

Učenicima s rješenjima o primjerenom obliku školovanja pristupit će se prema njihovim specifičnostima i potrebama.

**Rješavanje kompleksnijih zadataka** odnosi se na aktivnosti učenika kao što su: umna mapa, crtež, kviz, plakat, sastavak, ppt, strip. Kao zadatak do kraja godine imat će **jedan** kompleksniji zadatak koji će trebati napraviti u zadanom vremenskom okviru, a kriteriji za uspješan rad slijede:

**VREDNOVANJE UMNE MAPE**

 UREDNOST/PREGLEDNOST, LOGIČKA POVEZANOST POJMOVA, CJELOVITOST SADRŽAJA, DODATNI ELEMENTI/ KREATIVNOST ( boje,slike,grafovi)

IZVRSNO ( umna mapa u svim elementima potpuna, uredna, cjelovita i kreativna)

VRLO DOBRO ( umna mapa uredna, ali nedostaje cjelovitosti i kreativnosti)

DJELOMIČNO (umna mapa djelomično uredna, polovično cjelovita, nedostaje logička povezanost svih pojmova )

TREBA DORADITI ( umna mapa neuredna, nedostaje cjelovitosti i logičke povezanosti pojmova )

**KRITERIJI ZA VREDNOVANJE UČENIČKE PREZENTACIJE**

IZVRSTAN (pripremljeno je 6 slajdova ppt, svaki slajd sadrži po 1 sliku i 1-2 rečenice, na kraju ppt , postavljen je slajd sa 5 pitanja za ponavljanje obrađene teme)

VRLO DOBAR (pripremljeno je 5 slajdova ppt, gotovo svaki slajd sadrži po 1 sliku i 1-2 rečenice, na kraju ppt postavljen je slajd sa 4 pitanja za ponavljanje obrađene teme)

DOBAR (pripremljeno je 4 slajda ppt, tri slajda sadrže po 1 sliku i 1-2 rečenice, na kraju ppt , postavljen je slajd sa 3 pitanja za ponavljanje obrađene teme)

DOVOLJAN (pripremljeno je 3 slajda ppt, dva slajda sadrže po 1 sliku i 1-2 rečenice, na kraju ppt , postavljen je slajd sa 2 pitanja za ponavljanje obrađene teme)

**VREDNOVANJE STRIPA**

IZVRSNO (sadržaj - sadržaj kreativno iznesen, jasan i razumljiv svima. cilj i svrha jasno izloženi, količina sadržaja primjerena uzrastu)

(grafički izgled - strip uredan, sustavan, pregledan, vidljiv sa svim zadanima elementima)

VRLO DOBAR (sadržaj - sadrži sve elemente, sadržaj točan, zanimljiv, ali ne i potpuno jasan i do kraja opisan)

(grafički izgled - sadrži previše detalja, odmaknut od srži teme i poruke)

DOBAR (sadržaj - sadrži većinu elemenata, prikazuje likove koji se ne vežu uz temu)

(grafički izgled - stip je nepregledan, ne drži se zadanih okvira)

ZADOVOLJAVAJUĆE (sadržaj - sadrži opće opise ili opise koji nisu od važnosti)

(grafički izgled - djeluje nepovezano, bez sustavnog redoslijeda, neuredan)

**CRTEŽ**

IZVRSTAN – (elementi (objekt/subjekt) - zadani crtež uspješno crta i na vrijeme predaje rad)

(boja - crtež je obojan)

(urednost - crtež je uredan, vidi se da je u njega uloženo puno truda)

VRLO DOBAR - (elementi (objekt/subjekt) - zadani crtež uspješno crta ali ga predaje nakon roka, uz podsjećanje od strane učitelja)

(boja - crtež je djelomično obojan)

(urednost - crtež je uredan, međutim nije u njega uloženi mnogo truda)

DOBAR - (elementi (objekt/subjekt) - zadani crtež nije predan ni nakon zadanog vremena ni nakon podsjećanja učitelja)

(boja - crtež nije obojan)

(urednost - crtež je mogao bit uredniji, u njega nije uloženo puno truda ili je netko drugi uradio zadani zadatak)

**KVIZ**

IZVRSTAN – (vremensko ograničenje zadatka - rješava kviz tijekom zadanog vremena)

(točnost odgovora(nosi dvostruki broj bodova) - Točno je riješeno više od 90% zadataka)

VRLO DOBAR - (vremensko ograničenje zadatka - rješava kviz izvan zadanog vremena)

(točnost odgovora(nosi dvostruki broj bodova) - više od pola zadataka riješeno je točno)

DOBAR – (vremensko ograničenje zadatka - nije pristupio kvizu ni nakon podsjećanja)

(točnost odgovora(nosi dvostruki broj bodova) - manje od pola zadataka je točno riješeno)

**PLAKAT**

IZVRSTAN – (prikupljanje podataka - tijekom zadanog vremena uspješno traži i nalazi sve podatke)

(prikazivanje dobivenih rezultata - prikazivanje dobivenih rezultata)

(vizualna orijentacija - svi dijelovi plakata su ravnomjerno i uredno raspoređeni po papiru)

VRLO DOBAR – (prikupljanje podataka - tijekom zadanog vremena traži i nalazi više od pola podataka)

(prikazivanje dobivenih rezultata - Podatci su djelomično vidljivi i čitljivo upisani na plakatu)

(vizualna orijentacija - poneki dijelovi plakata su zbijeni i/ili je ostavljeno praznog prostora na papiru, ali ipak uredno)

 DOBAR – (prikupljanje podataka - tijekom zadanog vremena traži i nalazi manje od pola podataka)

(prikazivanje dobivenih rezultata - podatci su nedovoljno vidljivo i čitljivo upisani na plakatu)

(vizualna orijentacija - plakat je mogao biti uredniji, svaki element je zbijen i/ili je ostavljeno praznog prostora na papiru)

**SASTAVAK**

IZVRSTAN – (uvodni dio - jasno vidljiv i uvodi u temu)

(središnji dio - razrađuje zadanu temu (problematiku), daje osobno mišljenje kao i činjenice, koristi se više izvora)

(zaključak - zaključak je vidljivo odvojen, u njemu je iskazan kratki osvrt na sve prethodno izrečeno)

VRLO DOBAR – (uvodni dio - djelomično vidljiv ali ipak uvodi u temu)

(središnji dio - razrađuje zadanu temu, nedostaje jedan od elemenata (ili osobno razmišljanje ili činjenice), koristi se jedan izvor)

(zaključak - zaključak je djelomično vidljivo odvojen, ali u njemu je iskazan kratki osvrt na sve prethodno izrečeno)

DOBAR – (uvodni dio - nema vidljive naznake uvodnog dijela niti uvodi u temu)

(središnji dio - nema poveznice s uvodnim dijelom, nema osobnog mišljenja niti činjenica, nema izvora, prekopiran s interneta)

(zaključak - zaključak nije vidljivo odvojen, nama kratkog osvrta na prethodno izrečeno, ili je izrečeni stav nesuvisao)

**Zaključivanje ocjena na kraju godine**

Zaključna ocjena na kraju nastavne godine izvodi se na temelju elemenata vrednovanja i cjelokupnog rada učenika tijekom cijele školske godine uzimajući u obzir ocjene i rad tijekom nastave na daljinu (redovita izrada školske zadaće i izrada jednog (1) kompleksnijeg zadatka), kao i one iz ostatka nastavne godine.

U Zadru, 14. travnja 2020.

Vjeroučitelji:

Ana Kajić

Marina Srzentić

Marin Ruić

Renata Nemarić

Jolida Klarić